Maarja Kruusmaa

pisi|Maarja Kruusmaa 2021. aasta Arvamusfestivali teadusalal
Maarja Kruusmaa (neiupõlvenimi Maarja Sink; sündinud 4. jaanuaril 1970) on eesti arvutiteadlane, Eesti Teaduste Akadeemia liige (alates 2016).

Haridus
Maarja Kruusmaa lõpetas 1989. aastal (elektronarvutusmasinate ja -seadmete erialal) Tallinna Polütehnikumi ning 1994. aastal Tallinna Tehnikaülikooli arvutite ja arvutivõrkude eriala. Aastatel 1995–2002 oli ta doktoriõppes Rootsis Chalmersi Tehnikaülikoolis, kus kaitses 2002. aastal doktoritöö teemal "Repeated Path Planning for Mobile Robots in Dynamic Environments".

Töökäik
Töötas Tartu Ülikooli Tehnoloogiainstituudi infotehnoloogia vanemteadurina aastatel 2004–2009; oli Fits.me kaasasutaja ja arendusdirektor 2009–2016.  

Ta töötab 2008. aastast Tallinna Tehnikaülikoolis: biorobootika keskuse juhataja 2008–2016; samas professor 2008–2016; infotehnoloogia teaduskonna teadusprodekaan 2015–2019; arvutisüsteemide instituudi biorobootika keskuse juhataja ja arvutisüsteemide instituudi professor alates 2017; teadusprorektor aastatel 2020–2023.

Eesti Teaduste Akadeemia liikmeks valiti ta 2016 tehnikateaduste alal. Ta kuulub akadeemias informaatika ja tehnikateaduste osakonda ning on akadeemia juhatuse liige (alates 2019).Eesti Teaduste Akadeemia aastaraamat. Faktid ja arvud XXVII (54) 2021. Tallinn, 2022, lk 23. Ta on Teaduste Akadeemia Eesti polaaruuringute komisjoni ja Eesti Teaduste Tippkeskuste nõukogu liige.Nõukogud ja komisjonid Eesti Teaduste Akadeemia kodulehel

Teadustöö
pisi|Maarja Kruusmaa teaduskommunikatsiooni konverentsil 2017 pärast teadusajakirjanduse sõbra auhinna vastuvõtmist

Maarja Kruusmaa peamised uurimisvaldkonnad on biorobootika, elektroaktiivsed materjalid ja seadmed ning nende juhtimine, allveerobootika, intelligentsete robotite õppimisalgoritmid. Ta on ka ettevõtete fits.me ja SafeToAct kaasasutaja."Teaduste Akadeemia valis kolm uut liiget" ERR Novaator, 7. detsember 2016

2020. aastal valiti ta Euroopa Komisjoni peateadusnõustajaks. https://opleht.ee/2020/11/tehnikaulikooli-teadusprorektor-valiti-euroopa-komisjoni-peateadusnoustajaks/

Isiklikku
Maarja Kruusmaa on abielus ning ta on kahe poja ja ühe tütre ema. Tema ema on maalikunstnik Lilia Sink, isa oli flötist ja helilooja Kuldar Sink. Tema onu on poliitik Tunne Kelam.

Tunnustus
 2012 Valgetähe IV klassi teenetemärkhttp://www.president.ee/et/vabariik/teenetemargid/kavalerid.php?id=18614
 2016 Eesti Vabariigi teaduspreemia
 2017 Teadusajakirjanduse sõbra auhindTeadusajakirjanduse sõbra auhinna saab akadeemik Maarja Kruusmaa ERR Novaator, 22. november 2017
 2023 Prantsuse orden Akadeemilised Palmioksad ning rüütlikraad Prantsuse ja Eesti teaduskoostöö ning kultuurisuhete edendamise eestAkadeemik Maarja Kruusmaa pälvis Prantsuse riigi kõrge autasu. Postimees, 6. juuli, 2023 

Viited

Välislingid


 Maarja Kruusmaa Eesti Teaduste Akadeemia kodulehel
 Madis Vaikmaa "Arteri suur intervjuu robootikateadlase Maarja Kruusmaaga: mõtlemine, kas olen piisavalt tasemel, ei vii edasi. Tegutseda tuleb!" Postimees, 23. märts 2018 

Kategooria:Eesti informaatikud
Kategooria:Eesti Teaduste Akadeemia liikmed
Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Chalmersi Tehnikaülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1970